Požiadavky na prijímacie skúšky - Dirigovanie opery (Mgr.)
Uchádzači o magisterské štúdium sú povinní pripraviť si na prijímacie skúšky tieto skladby:
1. Jedna predohra z opery z obdobia klasicizmu alebo romantizmu
(napr. W. A. Mozart, G. Rossini, G. Verdi, R. Wagner, B. Smetana a pod.)
2. Dva recitatívy z opery Predaná nevesta od Bedřicha Smetanu.
3. Dve árie: jedna z opery obdobia klasicizmu a jedna ária z obdobia romantizmu.
 
Uchádzač je povinný, po evidencii prihlášky vysokou školou, poslať na študijné oddelenie link na videozáznam svojho dirigovania v rozsahu cca 10 minút, na ktorom preukáže svoje dirigentské schopnosti a technickú pripravenosť. Videozáznam môže obsahovať dirigovanie klavírneho sprievodu, komorného ansámblu alebo orchestra.
 
Uchádzač si môže zabezpečiť korepetítora na samotnej skúške, jeho prítomnosť však nie je povinná. Jednotlivé pripravené časti prijímacej skúšky je možné dirigovať aj za použitia zvukovej nahrávky.
Osobným pohovorom preukazujú uchádzači všestrannú orientovanosť a zbehlosť v problematike opernej tvorby, jej historického vývoja a interpretačnej praxe.

